
Text rozhodnutia
Súd: Krajský súd Košice Spisová značka: 7S/143/2015 Identifikačné číslo súdneho spisu: 7015201248 Dátum vydania rozhodnutia: 04. 06. 2018 Meno a priezvisko sudcu, VSÚ: JUDr. Juraj Tymko ECLI: ECLI:SK:KSKE:2018:7015201248.5 Opravné uznesenie Krajský súd v Košiciach v právnej veci žalobkyne O. U., bytom C. XXX, S., zastúpenej Advokátskou kanceláriou Hopferova s.r.o., so sídlom Bajzova 2, Košice, proti žalovanému Okresnému úradu Košice, odboru výstavby a bytovej politiky, so sídlom Komenského 52, Košice, za účasti pribratých účastníkov do konania M. G. a O. G., obaja bytom C. XXX, S., zastúpených JUDr. Slavomírom Dubjelom, advokátom, so sídlom Žriedlová 3, Košice, o preskúmanie zákonnosti rozhodnutia žalovaného č. OU- KE-OVBP2-2015/032539 zo dňa 24.08.2015,takto r o z h o d o l : Záhlavie rozsudku Krajského súdu v Košiciach č. k. 7S/143/2015-82 zo dňa 27.04.2016 o p r a v u j e tak, že dopĺňa právneho zástupcu pribratých účastníkov do konania, a to JUDr. Slavomíra Dubjela, advokáta, so sídlom Žriedlová 3, Košice. o d ô v o d n e n i e : Rozsudkom č. k. 7S/143/2015-82 zo dňa 27.04.2016 Krajský súd v Košiciach zamietol žalobu, žalobkyni právo na náhradu trov konania nepriznala a rovnako pribratým účastníkom do konania náhradu trov konania nepriznal. Proti uvedenému rozsudku podala odvolanie žalobkyňa, ako aj pribratí účastníci do konania. Najvyšší súd Slovenskej republiky, ako odvolací súd, na základe preskúmania záhlavia prvopisu napadnutého rozsudku zistil, že krajský súd v záhlaví svojho rozhodnutia opomenul uviesť zástupcu pribratých účastníkov konania. Pribratí účastníci 25. februára 2016 splnomocnili JUDr. Slavomíra Dubjela svojim zastupovaním v predmetnom konaní. Podľa § 157 ods. 1 O.s.p., v písomnom vyhotovení rozsudku sa po slovách „V mene Slovenskej republiky“ uvedie označenie súdu, mená a priezviská sudcov a prísediacich, presné označenie účastníkov a ich zástupcov, účasť prokurátora, označenie prejednávanej veci, znenie výroku, odôvodnenie, poučenie o lehote na podanie odvolania a náležitostiach odvolania podľa § 205 ods. 1 a 2, poučenie o možnosti výkonu rozhodnutia a deň a miesto vyhlásenia. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na vyššie uvedené, ako aj citované ustanovenie § 164 O.s.p., rozhodol Krajský súd v Košiciach o oprave záhlavia rozsudku č. k. 7S/143/2015-82 zo dňa 27.04.2016 tak, ako je uvedené vo výroku tohto uznesenia. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

